Liverpools scoringsmaskineri stoppet av Southampton
Der sløste Liverpool med sjansene, endte med ett poeng og ga fra seg serieledelsen til Manchester City - som vant etter en Yaya Toure-dobbel. Etter at Manchester United og Arsenal spilte uavgjort tidligere samme lørdag, og Liverpools uavgjort mot Southampton smiler nok Pep Guardiola og Antonio Conte bredest så langt denne Premier League-helgen. Mot slutten av sjansesløseriet stod Jürgen Klopp gravalvorlig i regnværet, tydelig frustrert. Men da dommeren blåste for 90 minutter, tok en smørblid tysker runden og gratulerte spillerne sine med en god kamp. – Liverpool var det beste laget, og de hadde mange muligheter til å ta med seg tre poeng her. Det er litt typisk etter en periode der alt har sittet, sa TV 2-ekspert Petter Myhre. Klopp med Rooney-trøst: – Alle legendene drakk som djevlerFor Southampton skulle vise seg å bli en vanskelig nøtt å knekke for laget fra Merseyside. Kun Chelsea, Manchester City og Tottenham hadde sluppet inn færre mål etter elleve serierunder enn Southampton. Hyller Klopp: Har forløst supertrioens potensial Før pause var kun et par farligheter signert til rappe føttene til Sadio Mané beholdningen for serielederne fra Merseyside. Etter pause ble det mer fart på sakene. En av sjansene var signert Charlie Austin, som headet like utenfor stolperoten til høyre for Karius. – Det er en kjempestor sjanse, og han er overlegen i duellen mot Clyne, kommenterte Simen Stamsø Møller i TV 2s studio. Fem minutter senere brant Roberto Firmono for en langt større mulighet. Les også: Liverpool, City og Chelsea spleiset på privatflyBrasilianeren kom helt alene gjennom mot Southampton-keeper Fraser Forster, og forsøkte å styre ballen med utsiden i lengste hjørne. – Dette er sjanser som de har scoret på i fleng den siste tiden. Denne er stor, kommenterte Myhre. Forrige serierunde: Giftige Liverpool inntok førsteplassen Nathaniel Clyne hadde en kjempemulighet til å avgjøre etter 81 minutter, men headingen hans strøk stolpen og endte like utenfor. – Det var en trist førsteomgang, men så tok det seg opp i andreomgang, og da var det Liverpool som hadde flest muligheter, sa Myhre. Ingen av sjansene ble omsatt i scoring, og dermed må Liverpool-fansen tåle å ha lag foran seg på tabellen den neste uken. Coutinho: Neymar-vennskapet kan åpne for Barcelona-overgang
(Southampton - Liverpool 0-0) Liverpool var ligaleder og mestscorende i Premier League. Så møtte de Southampton.